ऐसे बहुत से लोग हैं जिन्हें ‘चोरों की बारात’ पसंद नहीं आया था क्योंकि उसमें सुधीर उन को सुधीर जैसा नहीं लगा था । मेरे ख्याल से इसी कारण आपने ‘बहुरुपिया’ के रूप में ऐसा जबरदस्त उपन्यास लिखा है कि वो सुधीर के पिछले प्रकशित किसी भी उपन्यास को टक्कर दे सकता है । कोई भी पहलू तो नहीं छोड़ा इस में सुधीर की खास शख्सियत का - उसकी रजनी के साथ स्मार्ट टॉक हो या यादव के साथ नोंक-झोंक हो या उसकी पर-स्त्री काम पिपासा हो या फिर उस की खोजबीन की काबलियत हो । मेरी नजरों में ये सुधीर का बेहतरीन उपन्यास है जिस को बार बार, कई बार और लगातार पढ़ा जा सकता है । हां, ये जरूर था कि अंत से पहले ही पता चल जाता है कि असल में कातिल कौन होगा ।